OpenLLM-France/wikimedia huggingface dataset:
# Izquierda Unida-Los Verdes-Convocatoria por Andalucía

Izquierda Unida Los Verdes-Convocatoria por Andalucía (IULV-CA) és la federació del partit polític Izquierda Unida a la comunitat autònoma d'Andalusia, format pel Partit Comunista d'Andalusia (PCA) i el Col·lectiu d'Unitat dels Treballadors - Bloc Andalús d'Esquerres (CUT-BAI). El seu coordinador general és Diego Valderas Sosa. A les eleccions autonòmiques de 2012 va obtenir 12 diputats al Parlament d'Andalusia.
El màxim òrgan de decisió d'IULV-CA és l'Assemblea Andalusa, que està integrada per una comissió executiva i els delegats de les assemblees de base. L'assemblea defineix la política d'IULV-CA i tria a una part d'altres òrgans de la federació com són el Consell Andalús, la Comissió d'Arbitratge i Garanties Democràtiques i la Comissió de Control Financer, així com al candidat a la presidència de la Junta d'Andalusia.

## Resultats electorals
### Eleccions autonòmiques

| Any | Líder | Vots | % | Escons | ± | Pos. | Govern |
| 1986 | Julio Anguita | 598.889 | 17,91% | 19 / 109 | Nou | 3r | Oposició |
| 1990 | Felipe Alcaraz | 349.640 | 12,73% | 8 / 109 | 11 | 3r | Oposició |
| 1994 | Luis Carlos Rejón | 689.815 | 19,14% | 20 / 109 | 12 | 3r | Oposició |
| 1996 | Luis Carlos Rejón | 603.495 | 14,06% | 13 / 109 | 7 | 3r | Oposició |
| 2000 | Antonio Romero | 327.435 | 8,21% | 6 / 109 | 7 | 3r | Oposició |
| 2004 | Diego Valderas | 337.030 | 7,61% | 6 / 109 | = | 3r | Oposició |
| 2008 | Diego Valderas | 317.562 | 7,06% | 6 / 109 | = | 3r | Oposició |
| 2012 | Diego Valderas | 438.372 | 11,34% | 12 / 109 | 6 | 3r | Coalició |
| 2015 | Antonio Maíllo | 274.518 | 6,86% | 5 / 109 | 7 | 5è | Oposició |
| 2018 | Antonio Maíllo | Dins Adelante | Dins Adelante | 6 / 109 | 1 | 4t | Oposició |
| 2022 | Inmaculada Nieto | Dins Per Andalusia | Dins Per Andalusia | 1 / 109 | 5 | 4t | Oposició |

### Eleccions generals

Congrés dels Diputats :
| Any | Vots | % | Escons | ± | Pos. |
| 1986 | 273,008 | 8.1% | 3 / 60 | Nou | 3r |
| 1989 | 408,733 | 11.97% | 5 / 61 | 2 | 3r |
| 1993 | 484,753 | 12.08% | 4 / 61 | 1 | 3r |
| 1996 | 582,970 | 13.48% | 6 / 62 | 2 | 3r |
| 2000 | 315,891 | 7.82% | 3 / 62 | 3 | 3r |
| 2004 | 287,374 | 6.39% | 0 / 61 | 3 | 3r |
| 2008 | 230,335 | 5.11% | 0 / 61 | = | 3r |
| 2011 | 360,212 | 8.27% | 2 / 60 | 2 | 3r |
| 2015 | 257,019 | 5.77% | 0 / 61 | 2 | 5è |
| 2016 | Dins d'Units Podem | Dins d'Units Podem | 2 / 61 | 2 | 3r |
| 2019 (I) | Dins d'Units Podem | Dins d'Units Podem | 2 / 61 | = | 4t |
| 2019 (II) | Dins d'Units Podem | Dins d'Units Podem | 2 / 61 | = | 4t |
| 2023 | Dins de Sumar | Dins de Sumar | 3 / 61 | 1 | 4t |
# Iúlia Txepàlova

Iúlia Txepàlova (en rus: Ю́лия Чепа́лова) (Komsomolsk-na-Amure, Unió Soviètica 1976) és una esquiadora de fons russa, ja retirada, que destacà a la dècada del 2000.

## Biografia

Va néixer el 23 de desembre de 1976 a la ciutat de Komsomolsk-na-Amure, població situada al krai de Khabàrovsk, territori que en aquells moments formava part de la Unió Soviètica i que avui en dia forma part del Rússia. Es casà, en segones núpcies, amb el també esquiador de fons Vasily Rochev.

## Carrera esportiva

Va participar en els Jocs Olímpics d'Hivern de 1998 realitzats a Nagano (Japó), on aconseguí guanyar la medalla d'or en la prova dels 30 quilòmetres, a més de finalitzar sisena en la persecució 5/10 km i tretzena en els 5 quilòmetres. En els Jocs Olímpics d'Hivern de 2002 realitzats a Salt Lake City (Estats Units) aconseguí guanyar la medalla d'or enl a prova d'1,5 km. esprint, la medalla de plata en els 10 km i la medalla de bronze en els 15 km. amb sortida massiva, a més de finalitzar quarta en els 10 km. persecució i novena en els 30 quilòmetres. En els Jocs Olímpics d'Hivern de 2006 realitzats a Torí (Itàlia) aconseguí guanyar la medalla d'or en els relleus 4x5 km i la medalla de plata en els 30 quilòmetres. En aquests mateixos Jocs finalitzà novena en els 15 km. persecució, vint-i-sisena en els 10 km i vint-i-setena en els 1,5 km. esprint.
Al llarg de la seva carrera aconseguí guanyar sis medalles en el Campionat del Món d'esquí nòrdic, destacant les medalles d'or aconseguides el 2001 en la prova de relleus 4x5 km i el 2005 en els 15 km. persecució.
El gener de 2009 donà positiu en un test antidopatge en una prova de la Copa del Món d'esquí nòrdic realitzada a Val di Fiemme (Itàlia), motiu pel qual es retirà de la competició activa i pel qual la Federació Internacional d'Esquí (FIS) la sancionà fins al 20 d'agost de 2011.

## Referències

* 1 2 «Olympedia – Yuliya Chepalova». [Consulta: 27 agost 2023].
* ↑ «TCHEPALOVA Julija». International Ski Federation. [Consulta: 23 desembre 2019].
* ↑ «Julia Chepalova's suspension upheld». ESPN, 02-10-2010.
* ↑ Julia Chepalova disqualified for doping
* ↑ «CAS 2010/A/2041 Yuliya Chepalova v. Fédération Internationale de Ski (FIS)». Arxivat de l'original el 2014-03-05. [Consulta: 27 setembre 2022].

## Enllaços externs

* (anglès) www.fis-ski.com - Iúlia Txepàlova Arxivat 2007-09-29 a Wayback Machine.
# Cromosoma homòleg

Un cromosoma homòleg és cadascun del parell de cromosomes que té un organisme eucariota diploide, i que aparella entre si durant la meiosi. Solen tenir la mateixa disposició de seqüència d'ADN d'un extrem a un altre i, per això, de gens, la qual cosa no significa que portin la mateixa informació genètica.
En la formació de gàmetes durant la meiosi cada exemplar s'uneix mitjançant el centròmer formant la parella de cromosomes homòlegs.
A la primera divisió meiòtica, els cromosomes homòlegs intercanvien fragments d'ADN, és a dir intercanvien gens. Aquest mecanisme s'anomena recombinació genètica.
Cal tenir en compte que la primera divisió meiòtica (reduccional), està constituïda per la profase I, la metafase I, l'anafase I i la telofase I.
Dins de la profase I se situen cinc processos més, el leptotè, zigotè, paquitè, diplotè i diacinesi. És dins del zigotè on es produeix la unió entre els cromosomes homòlegs (procés anomenat sinapsi) gràcies al complex sinaptonèmic. En la següent fase, el paquitè, gràcies a la unió dels cromosomes homòlegs es formarà un bivalent on hi haurà punts d'unió (quiasma) on passarà la recombinació genètica. Es caracteritzen pel fet que tenen informació per als mateixos caràcters. Aquesta informació pot ser igual o diferent, ja que un cromosoma procedeix del pare i l'altre de la mare, aquests factors s'anomenen factors antagònics. Poden contenir diferent informació sobre un mateix caràcter. Exemple: els dos contenen informació sobre el color dels ulls però el fenotip d'un és el color blau i el de l'altre és marró.
# J.B. Pritzker

J.B. Pritzker (Atherton, 19 de gener de 1965) és un inversor de risc estatunidenc i polític. Té un patrimoni estimat de 3,5 bilions de dolars. Va ser elegit, com a candidat del Partit Demòcrata dels Estats Units, Governador d'Illinois en les eleccions de 2018, on ha augmentat el salari mínim i està a favor de la regulació de les armes.

## Referències

* ↑ Forbes: "The World's Billionaires - Jay Robert (J.B.) Pritzker" Retrieved January 25, 2018.
* 1 2 Pellicer, Judit. «Aquests són els noms que sonen al Partit Demòcrata per substituir Joe Biden». El Nacional, 28-06-2024. [Consulta: 29 juny 2024].
* ↑ «J.B. Pritzker joins Illinois governor race, facing big Democratic field to take on Rauner». chicagotribune.com.
# J. T. Petty

J. T. Petty (nascut el 28 de febrer de 1977) és un cineasta i escriptor de videojocs estatunidenc. La pel·lícula i les novel·les curtes de Petty contenen elements del gènere terror. Com a guionista dels videojocs d'Ubisoft Tom Clancy's Splinter Cell i la seva seqüela Tom Clancy's Splinter Cell: Pandora Tomorrow , Petty va crear el personatge Sam Fisher. També va escriure els jocs de survival horror Outlast, Outlast 2 i The Outlast Trials.

## Filmografia

| Any | Pel·lícula | Crèdit | Notes |
| 1999 | Final Rinse | Coordinador de producció | |
| 1999 | Wirey Spindell | Ajudant de producció d'oficina | |
| 2000 | Hamlet | Ajudant de producció addicional | |
| 2001 | Soft for Digging | Director, escrit per, productor, editor | |
| 2003 | Mimic 3: Sentinel | Director, escrit per | |
| 2006 | S&Man | Director, guió de | |
| 2007 | Murder Party | Agraïments | |
| 2008 | The Burrowers | Director, escrit per | |
| 2009 | Blood Red Earth | Director, escrit per, productor | Curtmetratge |
| 2009 | The House of the Devil | Especials agraïment | |
| 2012 | Hellbenders | Director, guió de | |
| 2013 | I Used to Be Darker | Especial agraïmen | |
| 2021 | Malignant | Treball de guió no acreditat | |

## Bibliografia

Novel·les
* 2005: Clemency Pogue: Fairy Killer, Simon & Schuster, ISBN 0-689-87236-4
* 2006: Clemency Pogue: The Hobgoblin Proxy, Simon & Schuster, ISBN 0-689-87236-4
* 2006: The Squampkin Patch, Simon & Schuster, ISBN 1-4169-0274-0
* 2007: The Scrivener Bees, Simon & Schuster, ISBN 1-4169-0769-6
* 2012: Bloody Chester, First Second, ISBN 978-1-59643-100-3
* 2014: The Rise of Aurora West, (with Paul Pope) First Second, ISBN 978-1-62672-009-1
* 2015: The Fall of the House of West, (with Paul Pope) First Second, ISBN 978-1-62672-010-7
Llibres de còmics
* 2013: Brooklyn Animal Control, IDW Publishing
* 2016: Outlast: The Murkoff Account
* 2023: The Murkoff Collections

## Videojocs

| Any | Títol | Dsenvolupador |
| 2001 | Batman: Vengeance | Ubi Soft Montreal |
| 2002 | Tom Clancy's Splinter Cell | Ubi Soft Montreal |
| 2004 | Tom Clancy's Splinter Cell: Pandora Tomorrow | Ubisoft Milan Ubisoft Shanghai |
| 2005 | Batman Begins | Eurocom |
| 2011 | Homefront | Kaos Studios |
| 2013 | Outlast | Red Barrels |
| 2014 | Outlast: Whistleblower | Red Barrels |
| 2014 | The Walking Dead: Season Two | Telltale Games |
| 2015 | Minecraft: Story Mode | Telltale Games |
| 2017 | Outlast 2 | Red Barrels |
| 2023 | The Outlast Trials | Red Barrels |

## Referències

* ↑ Ubisoft’s original ‘Splinter Cell’ team did not like the books – “they were just so awful”. nme.com, 5 de febrer de 2023
* ↑ Squires, John. «Annabelle Wallis Says James Wan's New Horror Movie Malignant is "Brave" and "Genre-Bending"». Bloody Disgusting, 14-08-2020. [Consulta: 23 abril 2021].

## Enllaços externs

* J. T. Petty a Simon & Schuster
# Lliga somali de futbol

La lliga somali de futbol és la màxima competició futbolística de Somàlia. Fou creada l'any 1967.

## Clubs participants temporada 2018–19

| Club | Seu | Estadi |
| Banaadir !Benadir SC | Mogadishu | Estadi Mogadiscio |
| Dekedaha !Dekedda FC | Mogadishu | Estadi Banadir |
| Elman !Elman FC | Mogadishu | Estadi Mogadiscio |
| Gaadiidka !Gaadiidka FC | Mogadishu | Estadi Banadir |
| Heegan !Heegan FC | Mogadishu | Estadi Banadir |
| Horseed !Horseed FC | Horseed | Estadi Horseed |
| Jeenyo United !Jeenyo United FC | Mogadishu | Estadi Banadir |
| Jazeera SC !Jazeera Sports Club | Mogadishu | Estadi Banadir |
| Madbacada !Madbacada FC | Mogadishu | Estadi Banadir |
| Midnimo !Midnimo FC | Mogadishu | Estadi Banadir |

## Historial

Font:

### Colònia italiana

* 1933: Comando Marina
* 1934-1936: desconegut
* 1937: AC Amaruini
* 1938: AC Amaruini
* 1939: Arabe
* 1939-40: desconegut
* 1941-1946: no es disputà
* 1946-47: AC Mogadiscio
* 1948-1950: desconegut

### Protectorat ONU

* 1950-51: no es disputà
* 1952: SC Genio Officina / Jeenyo LLPP
* 1953-54: AS Corpo di Polizia / SC Polizia
* 1954-55: Autoparco / Gaadiidka
* 1955-56: Autoparco / Gaadiidka
* 1956-57: Autoparco / Gaadiidka
* 1957-58: AS Mogadiscio
* 1958-59: desconegut
* 1959-60: Lavori Publici / Jeenyo LLPP

### Des de la Independència

* 1961-1966: desconegut
* 1967: Somali Police / Booliska (1)
* 1968: Hoga / Xoogga (1)
* 1969: Lavori Publici / Jeenyo LLPP (1)
* 1970: Lavori Publici / Jeenyo LLPP (2)
* 1971: Lavori Publici / Jeenyo LLPP (3)
* 1971-72: Horseed FC (1)
* 1972-73: Horseed FC (2)
* 1973-74: Horseed FC (3)
* 1974-75: desconegut
* 1975-76: Mogadishu Municipality (1)
* 1976-77: Horseed FC (4)
* 1977-78: Horseed FC (5)
* 1978-79: Horseed FC (6)
* 1979-80: Horseed FC (7)
* 1980-81: Lavori Publici / Jeenyo LLPP (4)
* 1982: Wagad (1)
* 1983: N. Printing Agency / Madbacadda Qaranka (1)
* 1984: Marine Club / Badda (1)
* 1985: Wagad (2)
* 1986: Mogadishu Municipality (2)
* 1987: Wagad (3)
* 1988: Wagad (4)
* 1989: Mogadishu Municipality (3)
* 1990: Gaadiidka FC (1)
* 1991-1993: No es disputà
* 1994: Morris Supplies / Shirkadda Morris (1)
* 1995: Alba CF (1)
* 1996-1997: No es disputà
* 1998: Ports Authority / Dekedaha Naadiga (1)
* 1999: Banaadir Telecom FC (4)
* 2000: Elman FC (1)
* 2001: Elman FC (2)
* 2002: Elman FC (3)
* 2003: Elman FC (4)
* 2004-06: Banaadir Telecom FC (5)
* 2007: Ports Authority / Dekedaha Naadiga (2)
* 2008-2009: Desconegut
* 2009-10: Banaadir Telecom FC (6)
* 2011: Elman FC (5)
* 2012: Elman FC (6)
* 2013-14: Banaadir Telecom FC (7)
* 2014-15: Heegan FC (2)
* 2015-16: Banaadir Telecom FC (8)
* 2016-17: Dekedaha FC (3)
* 2018: Dekedaha FC (4)
* 2019: Dekedaha FC (5)
* 2019-20: Mogadishu City Club (9)
* 2020-21: Horseed FC (8)
* 2021-22: Gaadiidka FC (2)

## Referències

* ↑ «Somalia Champions». RSSSF.

## Enllaços externs

* RSSSF
# Cérvol mesquer comú

El cérvol mesquer comú (Moschus moschiferus) és un cérvol mesquer que viu als boscos de muntanya del nord-est d'Àsia. És especialment comú a la taigà del sud de Sibèria, però també viu a parts de Mongòlia, Mongòlia Interior, Manxúria i la península de Corea. És majoritàriament nocturn i només migra distàncies curtes. Prefereix altituds de més de 2.600 metres. Els adults són petits, amb un pes de 7-17 kg.

## Referències

* ↑ Entrada «Moschus moschiferus» de la Paleobiology Database (en anglès). [Consulta: 20 desembre 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Ala al-Din Husayn Xah

Ala al-Din Husayn Xah, nom extens Sayyid al-Sadat Ala al-Din Abu l-Muzaffar Xah Husayn Sultan ibn al-Sayyid Àixraf al-Husayni al-Makki, (s. XV - XVI) fou el fundador de la dinastia husseinita de Bengala. S'autoproclamava descendent del xerifs de la Meca. Va ser un sobirà liberal i va tractar amb respecte als seus súbdits hindús, molts dels quals van arribar a alts càrrecs de l'estat sota el seu govern.
El seu pare vivia a Tirmidh al Gran Khorasan i va emigrar a Bengala establint-se a Radh al districte de Chandpur a Bengala; Husayn va rebre instrucció del cadi local i es va casar amb la seva filla. Va entrar al servei del sultà habshi Shams al-Din Muzaffar Shah (vers 1490-1494) i per la seva habilitat personal va arribar a ministre.
Llavors va agafar la direcció d'una revolta contra Muzaffar que era un tirà, el va derrotar i el va assetjar a la ciutadella de Gaur; Muzaffar es va rendir al cap de quatre mesos i Husayn el va fer matar (Ferishta diu que va morir en una sortida però cap altra font ho assenyala). Husayn es va proclamar sultà i va traslladar la capital de Gaur a Ikdala. Va castigar els soldats desobedients i en va matar dotze mil i va llicenciar als payks o guàrdies de palau hindús sospitosos de simpaties per la dinastia Ganesh (derrocada no obstant uns seixanta anys abans); també foren expulsats del regne els habshis molts del qual van anar al Dècan.
El 1495 Husayn Shah Sharki, sultà de Jaunpur, derrotat definitivament per Sikandar Lodi de Delhi (1489-1517) va fugir dels seus dominis a Bihar cap al regne de Gaur a Bengala, ja que era parent d'Husayn, on fou ben rebut i se li va donar residència a Kahlgaon on va romandre fins a la seva mort el 1500. Husayn no obstant va signar un pacte de no agresssió amb Sikandar Lodi.
El 1498 va iniciar una campanya de conquesta cap a Kamrup i altres regnes d'Assam que foren dominats fàcilment, i va estendre tanmateix la seva sobirania fins a Orissa en una data incerta.
Va morir en una data que varia segons les fonts entre 1518 i 1520 i el va succeir el seu fill Nasir al-Din Nusrat Shah (1518/1520-1533).

## Referències

* ↑ Bazmee Ansari, A.S.. «Ḥusayn S̲h̲āh». A: Bearman, Th. Bianquis, C.E. Bosworth, E. van Donzel, W.P. Heinrichs. Encyclopaedia of Islam. segona edició. Brill, 2016.
* ↑ Majumdar, R.C.. The Delhi Sultanate (en anglès). Mumbai: Bharatiya Vidya Bhavan, 2006, p. 143, 192.
# Hooge

Hooge (frisó septentrional Huuge, frisó Hege, danès Hoge) és una de les illes Halligen (Illes Frisones) que forma un municipi del districte de Nordfriesland, dins l'Amt de Pellworm, a l'estat alemany de Slesvig-Holstein. El municipi comprèn l'illot de Norderoog. Alguns habitants encara parlen la varietat local de frisó septentrional. L'illa està dividida en els següents warfts (turons artificials construïts com a protecció contra les marejades):
* Backenswarft
* Kirchwarft
* Ockelützwarft
* Hanswarft
* Ockenswarft
* Lorenzwarft/Mitteltritt (doble-terpen)
* Volkertswarft
* Ipkenswarft
* Westerwarft

## Galeria d'imatges

* Backenswarft
* Església
* Vista del municipi

## Referències

* ↑ «Gebietsänderungen vom 01.01. bis 31.12.2008» (en alemany).
* ↑ Hans Jessel: Nordfriesland (Ein Reiseführer), Ellert & Richter Verlag, Hamburg 1994, ISBN 3-89234-229-6, S. 164 f.
# Jaime Cano Nicolás

Jaime Cano Nicolás (Badalona, 24 de març de 1946 - Palma, 14 d'octubre de 2024) conegut futbolísticament com a Cano, va ser un futbolista català.
Format com a centrecampista i defensa, s'inicià en el futbol molt jove a les categories inferiors del Club de Futbol Badalona. A la temporada de 1964-1965, amb divuit anys, va debutar en el primer equip, a segona divisió. Habitualment va jugar com a titular dels equips on estigué: passà per l'Andorra, i després tornà a Espanya fitxat pel Mallorca, on jugà entre 1967 i 1969. Aquell any passà a primera divisió, una temporada amb el Celta de Vigo (1969-1970), tornà entre 1970 i 1972 al Mallorca, i passà, més tard, tres temporades a primera divisió amb l'Elx C.F. (1972-1976). La seva darrera temporada, abans de retirar-se el 1979, la passà al Real Murcia.

## Referències

* 1 2 3 4 «Jaime Cano Nicolás». Gran Enciclopèdia Catalana. Grup Enciclopèdia Catalana.
* 1 2 3 4 «Cano: Jaime Cano Nicolás» (en castellà). Base de Datos Histórica de Fútbol. [Consulta: 25 desembre 2018].
* ↑ Simon, Lluís. «Mor el badaloní Jaime Cano, futbolista de llegenda en equips com el Mallorca i l'Elx». [Consulta: 15 octubre 2024].
# Jaime García Cruz

Jaime García Cruz (Madrid, 3 d'octubre de 1910 - Valladolid, 16 de maig de 1959) fou un genet i militar madrileny, guardonat amb una medalla olímpica.
Amb 18 anys entrà com a cadet a l'Acadèmia General Militar, de la qual es llicencià quatre anys més tard com a tinent de Cavalleria. Després de la Guerra Civil Espanyola començà a participar en concursos hípics.
Amb 37 anys va participar en els Jocs Olímpics d'Estiu de 1948 celebrats a Londres (Regne Unit), on va aconseguir guanyar una medalla de plata en la prova per equips del concurs de salts al costat de José Navarro i Marcelino Gavilán, a més de finalitzar cinquè en la prova individual, aconseguint així un diploma olímpic amb el cavall Bizarro. En els Jocs Olímpics d'Estiu de 1952 realitzats a Hèlsinki (Finlàndia) va aconseguir finalitzar desè en la prova per equips i setzè en la prova individual de salts.

## Referències

* 1 2 «Jaime García-Cruz Goyoaga | Real Academia de la Historia». [Consulta: 16 desembre 2024].
* ↑ «Olympedia – Jaime García». [Consulta: 16 desembre 2024].
# Jaime Zumalacárregui Benítez

Jaime Zumalacárregui Benítez (Madrid, 7 de setembre de 1956) és un jugador d'hoquei sobre herba espanyol, ja retirat, guanyador d'una medalla olímpica.
Membre del Club de Campo de la ciutat de Madrid va participar, als 23 anys, en els Jocs Olímpics d'Estiu de 1980 realitzats a Moscou (Unió Soviètica), on va aconseguir guanyar la medalla de plata en la competició masculina d'hoquei sobre herba.

## Referències

* ↑ «Olympedia – Jaime Zumalacárregui». [Consulta: 30 octubre 2024].
* 1 2 «Jaime Zumalacárregui». Sports-reference.com. Sports Reference LLC. Arxivat de l'original el 7 July 2009. [Consulta: 14 setembre 2010].
* ↑ «Comité Olímpico Español». [Consulta: 30 octubre 2024].
# Jaime Álvarez de las Asturias Bohorques y Guiráldez

Jaime Álvarez de las Asturias Bohorques y Guiráldez (Madrid, 7 d'agost de 1838 - 16 de març de 1885) fou un polític i aristòcrata espanyol, comte de Canillas de Torneros de Enríquez.

## Biografia

Era fill del duc de Gor, gran d'Espanya. Es llicencià en dret i fou tinent fiscal del Consell Suprem de Guerra. Un cop es va fer efectiva la restauració borbònica es va fer membre del Partit Conservador, amb el qual fou diputat per Nules a les eleccions generals espanyoles de 1876 i 1879. Va intentar contrarestar la influència dels canovistes per damunt dels antics membres històrics del Partit Moderat.

## Referències

* 1 2 Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.26. ISBN 9788495484802.

## Enllaços externs

* Fitxa del Congrés dels Diputats (castellà)
* Fitxa a geneall.net
# Capreolus

Capreolus és un gènere de cérvols de mida petita. Conté dues espècies: el cabirol (C. capreolus), originari d'Europa, l'Àsia Menor i la zona de la mar Càspia; i el cabirol de Sibèria (C. pygargus), que viu a Sibèria i altres parts del nord-est i el centre d'Àsia. Les distribucions geogràfiques de les dues espècies s'encavalquen al Caucas.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Cabirol de Sibèria

El cabirol de Sibèria (Capreolus pygargus) és una espècie de Capreolus que viu al nord-est d'Àsia. A més de Sibèria, es troba al Kazakhstan, les muntanyes Tian Shan, l'est del Tibet, la península de Corea i el nord-est de la Xina. A més, fou introduït a Anglaterra a la primera meitat del segle xx.

## Referències

* ↑ Taylor, J. «The Distribution of Wild Deer in England and Wales (excerpt)». JSTOR, 1939. [Consulta: 1r octubre 2006].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Alí I ibn Muhàmmad

Alí (I) ibn Muhàmmad (827-849) fou emir de la dinastia idríssida del Magrib, fill i successor del seu pare Muhàmmad ibn Idrís. Fou proclamat a la mort d'aquest darrer, la primavera del 836, quan tenia nou anys. Va rebre el jurament de fidelitat dels awraba i els caps de tribu van exercir la regència fins a la seva majoria. Quan hi va arribar, va saber organitzar el país amb eficiència i va mantenir la pau interior, però va morir jove, el gener del 849 amb 22 anys. No tenia fills i el va succeir el seu germà Yahya I ibn Muhàmmad.

## Referències

* ↑ H. Terrace, Histoire du Maroc
# Stygimoloch

Stygimoloch ("diable banyut del riu de la mort") és un gènere de dinosaure paquicefalosàurid del Cretaci superior, de fa uns 65 milions d'anys. Es coneix de la formació de Hell Creek i de la formació de Lance de l'interior oest (Estats Units), on va conviure amb tiranosaures i triceratops.
# Göteborgs Stadsteater

El Göteborgs Stadsteater (Teatre de la Ciutat de Göteborg) és un teatre situat a Götaplatsen de la ciutat de Göteborg, (Suècia). Es va inaugurar el 29 de setembre de 1934. El teatre va ser dissenyat per Carl Bergsten que li va donar un aspecte neoclàssic a l'exterior, amb un toc d'art déco. El gran escenari té una capacitat per a 600 persones. També disposa d'una segona sala anomenada Studio.

## Referències

* 1 2 «Göteborgs stadsteater». ne.se. [Consulta: 26 maig 2018].

## Enllaços externs

* Pàgina web del teatre Arxivat 2009-07-08 a Wayback Machine.